משטח ערבול (באנגלית: Vortex surface) הוא משטח עבורו הערבוליות משיקה למשטח בכל נקודה. כל קו ערבול ניתן להצגה כחיתוך בין שני משטחי ערבול.
הוכחה.
ההוכחות המובעות בסעיף זה מבוססות על משפט הסירקולציה של קלווין. מבחינה היסטורית ניתן להוכיח את משפטי הלמהולץ ללא שימוש במשפט הסירקולציה.
הוכחה למשפט הראשון.
נסתכל במשטח פשוט מסוים formula_6 בזמן formula_7 הסירקולציה מסביב ללולאה המקיפה את המשטח מקיימת:
formula_8
כאשר המעבר הראשון מתבצע בעזרת חוק סטוקס והשני נובע מכך שהזורם חסר ערבוליות.
לפי משפט קלווין, הסירקולציה עבור כל לולאת זורם קבועה, ולכן בכל זמן מאוחר formula_9 מתקיים שהסירקולציה עבור הלולאה שהתקדמה עם הזורם מתאפסת, לפיכך על פי חוק סטוקס האינטגרל המשטחי על המשטח מתאפס. מאחר שהטיעון הנל נכון לכל משטח בהכרח מתקיים formula_10 לכל נקודה במרחב.
הוכחה למשפט השני.
נסתכל במשטח פשוט מסוים formula_6 המהווה חלק ממשטח ערבול בזמן formula_7 הסירקולציה מסביב ללולאה המקיפה את המשטח מקיימת:
formula_8
כאשר המעבר הראשון מתבצע בעזרת חוק סטוקס והשני נובע מכך שהמשטח formula_6 הוא משטח ערבול ובפרט מקיים formula_15.
לפי משפט קלווין, הסירקולציה עבור כל לולאת זורם קבועה, ולכן בכל זמן מאוחר formula_9 מתקיים שהסירקולציה עבור הלולאה שהתקדמה עם הזורם מתאפסת, לפיכך על פי חוק סטוקס האינטגרל המשטחי על המשטח מתאפס.
כל קו ערבול ניתן להצגה כחיתוך של שני משטחי ערבול, ניתן לחזור על הטיעון הנל עבור משטח ערבול שני, המכיל את קו הערבול. לפיכך נקבל שבכל זמן מאוחר formula_9 קו הערבול המתקדם בזמן מהווה חיתוך של שני משטחי ערבול, ולפיכך הוא קו ערבול.
הוכחה למשפט השלישי.
חוזק של צינור ערבול נתון על ידי:
formula_18
כאשר formula_19 הוא חתך לרוחב צינור הערבול. החלק הראשון של המשפט השלישי קובע כי החזק קבוע לאורך אורכו ואינו תלוי בחתך שנבחר. כדי להוכיח את החלק הזה נסתכל על האינטגרל הניפחי של דיברגנץ הערבוליות עבור הנפח החסום בין דפנות הצינור (נסמן formula_20) ושני חתכים שונים לאורך הצינור (נסמן formula_21 ו- formula_22) . מתקיים:
formula_23
מצד שני על פי משפט הדיברגנץ מתקיים:
formula_24
formula_20 הוא חלק מדפנות הצינור, כלומר הוא איחוד של קווי ערבול ולכן מתקיים עבורו formula_26 ולכן נקבל ש-
formula_27
החלק השני של המשפט קובע שחוזק צינור הערבול קבוע לאורך הזמן. חלק זה מוכח על ידי שימוש במשפט הסירקולציה. לפי משפט סטוקס חוזק הצינור מקיים:
formula_30
לפי משפט הסירקולציה הגודל הזה אינו תלוי בזמן.
שימושים.
למשפט הלמהולץ שימושים רבים בהבנה ובתיאור של מערבולות, בפרט המשפט מאפשר להבין התפתחות של מערבולת קצה כנף, תנועה של טורנדו, ודעיכה של המערבולות הנוצרות לאחר ערבוב של כוס תה. המשפט גם מסביר את התפתחותם של טבעות מערבולת.
קרחון לאנגוואד
קרחון לאנגווארד (באנגלית: Langevad Glacier), הוא קרחון יובלי, בהרי ויקטורי, אזור חוף בורכגרווינק, בארץ ויקטוריה, שבאנטארקטיקה.
הקרחון ממוקם 3 קילומטרים מדרום לקרחון בארג.
קרחון מנקז לכיוון דרום-מערב את חצי האי דניאלי.
הקרחון נשפך אל חלקו התחתון של קרחון בורכגרווינק.
היסטוריה.
גילוי הקרחון.
הקרחון מופה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1964.
מקור השם.
שמו של הקרחון ניתן לו על ידי הוועדה המייעצת לשמות אנטארקטיים.
הקרחון נקרא על שמו של מייקל וו. לאנגווארד (Michael W. Langevad), שהיה טכנאי אלקטרוניקה בתחנת האלט בשנת 1957.
קרחון בארג
קרחון בארג (באנגלית: Bargh Glacier), הוא קרחון יובלי, בהרי ויקטורי, אזור חוף בורכגרווינק, בארץ ויקטוריה, שבאנטארקטיקה.
הקרחון ממוקם בחלק הדרום-מערבי של חצי האי דניאל; 3 קילומטרים מצפון לקרחון לאנגוואד.
קרחון בארג זורם במקביל למסלולו של קרחון לאנגוואד.
אורכו של הקרחון 10 קילומטרים.
הקרחון זורם לכיוון דרום-מערב.
הקרחון נשפך אל קרחון בורכגרווינק.
היסטוריה.
גילוי הקרחון.
הקרחון מופה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1964.
מקור השם.
שמו של הקרחון ניתן לו על ידי הוועדה המייעצת לשמות אנטארקטיים.
הקרחון נקרא על שמו של קנת' א. בארג (Kenneth A. Bargh), שהיה סיסמולוג בתחנת האלט בשנת 1958.
אייסה האצ'ינסון
אייסה האצ'ינסון (באנגלית: Asa Hutchinson; נולד ב-3 בדצמבר 1950) הוא עורך דין ופוליטיקאי אמריקאי מהמפלגה הרפובליקנית, אשר מכהן מאז ינואר 2015 כמושל ארקנסו. בעבר כיהן כחבר בבית הנבחרים של ארצות הברית (1997–2001), ראש המנהל לאכיפת הסמים (2001–2003) ובהווה גם יושב ראש אגודת המושלים הלאומית.
ביוגרפיה.
האצ'ינסון נולד בצפון מערב ארקנסו ב-3 בדצמבר 1950. בשנת 1975 סיים לימודי משפטים באוניברסיטת ארקנסו. בשנת 1990 ניסה להיבחר לתפקיד התובע הכללי בארקנסו, אך לא נבחר. בשנה זו נבחר האצ'ינסון להנהיג את המפלגה הרפובליקנית במדינה, תפקיד אשר החזיק עד שנת 1995. בשנת 1996 נבחר לבית הנבחרים האמריקאי עם כ-55% מקולות הבוחרים. בשנת 1998 האצ'ינסון נבחר שנית לבית הנבחרים עם כ-80% מהקולות, וכן גם בבחירות של שנת 2000. בשנת 2001 מונה על ידי נשיא ארצות הברית ג'ורג' ווקר בוש לנהל את המנהל לאכיפת הסמים. האצ'ינסון כיהן בתפקיד זה כשנתיים.
בשנת 2006 ניסה האצ'ינסון להתמודד לראשונה ללא הצלחה לתפקיד מושל המדינה. הוא התמודד שוב בבחירות שנערכו בשנת 2014 וניצח עם כ-55.44% מקולות הבוחרים. הוא נבחר בפעם השנייה בשנת 2018 עם כ-65.33% מהקולות.
קרחון בורשקרווינק (ארץ ויקטוריה)
קרחון בורכגרווינק (באנגלית: Borchgrevink Glacier) הוא קרחון גדול בהרי ויקטורי, באזור חוף בורכגרווינק בארץ ויקטוריה, שבאנטארקטיקה.
הקרחון מנקז את האזור שבין רמת מלטה וחצי האי דניאל.
הקרחון זורם בין הר פיליפס והר לאבוק
הקרחון גולש אל מצר גליישר שבים רוס - ויוצר לשון קרח - לשון הקרח בורכגרווינק (דרומית לכף ג'ונס).
אל קרחון בורכגרווינק זורמים מספר קרחונים יובליים:
היסטוריה.
גילוי הקרחון.
קרסטן בורכגרווינק, שפיקד על המשלחת האנטארקטית הבריטית (משלחת הצלב האדום) (אשר חקרה את אנטארקטיקה בין השנים 1898–1900), גילה את הקרחון בפברואר 1900 (שצפה לעברו מספינתו).
המשלחת הראשונה שהגיעה אל הקרחון הייתה משלחת הסקר הגאולוגי האנטארקטי של ניו זילנד, אשר חקרה את אנטארקטיקה בעונת המחקר (הקיץ האנטארקטי) 1957–1958.
מקור השם.
משלחת הסקר הגאולוגי האנטארקטי של ניו זילנד נתנה לקרחון את שמו.
המשלחת קראה לקרחון על שם קרסטן בורכגרווינק, שגילה את הקרחון.
לקריאה נוספת.
• Andrew G. Fountain, Bryce Glenn, and Ted A. Scambos, The changing extent of the glaciers along the western Ross Sea, Antarctica, OGY, Volume 45, Number 10, doi:10.1130/G39240.1
GeForce Now
GeForce Now הוא שם המותג של חברת הטכנולוגיה האמריקאית Nvidia לשירות הזרמת משחקי וידאו על גבי ענן . גרסת מכשירי ה-Nvidia Shield לשירות, אשר כונתה "NVIDIA GRID", יצאה לאור כגרסת בטא סגורה ב-2013 והוכרזה רשמית ב-30 בספטמבר 2015. שירות המנויים מאפשר למשתמשיו גישה בלתי מוגבלת לספריית משחקים, הרצתם על בסיס שרתי החברה לכל אורך זמן המנוי והזרמת הווידאו למכשיר הלקוח, כך שניתן לשחק במשחקי הווידאו השונים באיכות הגבוהה ביותר ללא תלות בחומרת המכשיר של המשתמש. עד ל-2019, ניתן היה לרכוש כותרים מסוימים בשיטת "קנה ושחק" בדומה לשירות ההזרמה Google Stadia של חברת גוגל, אך הדבר נזנח לטובת האפשרות שמשתמשים ישחקו במשחקים שהם כבר רכשו קודם לכן.
בינואר 2017 החברה הוציאה לאור גרסת בטא למחשבים אישיים המריצים את מערכות ההפעלה Microsoft Windows ו-macOS באופן חינמי. השירות מאפשר למשתמשים גישה למחשב וירטואלי, שבו הם יכולים להתקין משחקי וידאו אשר רכשו בחנויות דיגיטליות ולשחק בהם מרחוק. בדומה לגרסת מכשירי ה-Shield, שרתי החברה גם מזרימים שולחן עבודה וירטואלי. גרסה למערכת ההפעלה לטלפונים החכמים אנדרואיד יצאה לאור ב-2019 ובנובמבר 2020 יצאה לאור גם גרסה למערכת ההפעלה iOS.
השירות יצא מגרסת בטא ב-4 בפברואר 2020 וזמין גם למכשירי כרומבוק.
תכונות.
שירות GeForce Now מתבסס על חוות שרתים אשר נמצאים במרכזי נתונים של החברה אשר פרוסים באמריקה הצפונית ובאירופה, אשר מארחים ומגישים את ספריית המשחקים של השירות למשתמשים באותם האזורים. שרתים אלו משתמשים בכרטיסי מסך מסדרת Tesla ויכולים להריץ ולהזרים את משחקי הווידאו ברזולוציה של עד 1920x1080p ב-60 פריימים לשנייה (ולעיתים גם 120 פריימים לשנייה). Nvidia ממליצה על חיבור אינטרנטי במהירות של 50 מגהביט לפחות להזרמה חלקה ב-1080p@60, אך השירות גם יכול להזרים את המדיה גם ברזולוציות יותר נמוכות: לרזולציה של 1280x720 ו-60 פריימים לשנייה דרוש חיבור של 25 מגהביט לפחות ול-30 פריימים לשנייה דרוש חיבור של 10 מגהביט לפחות וכן השירות יכול להזרים את המדיה על בסיס קצב סיביות משתנה על מנת לשנות את האיכות בזמן אמת כתלות בתעבורת האינטרנט הזמינה. Nvidia הצהירה כי החברה מתחזקת ומשדרגת את השרתים באופן שוטף על מנת להעלות את הביצועים ולעמוד בעומס.
ספרייה.